CELEX: 62018CN0167
Language: el
Date: 2018-03-02 00:00:00
Title: Υπόθεση C-167/18: Αίτηση προδικαστικής αποφάσεως την οποία υπέβαλε το Tribunal Superior de Justicia de Canarias (Ισπανία) στις 2 Μαρτίου 2018 — Unión Insular de CC.OO. de Lanzarote κατά Swissport Spain Aviation Services Lanzarote S.L.

201806010231917402018/C 211/131672018CJC21120180618EL01ELINFO_JUDICIAL20180302111111Υπόθεση C-167/18: Αίτηση προδικαστικής αποφάσεως την οποία υπέβαλε το Tribunal Superior de Justicia de Canarias (Ισπανία) στις 2 Μαρτίου 2018 — Unión Insular de CC.OO. de Lanzarote κατά Swissport Spain Aviation Services Lanzarote S.L.
 ---documentbreak--- C2112018EL1110120180302EL0013111111Αίτηση προδικαστικής αποφάσεως την οποία υπέβαλε το Tribunal Superior de Justicia de Canarias (Ισπανία) στις 2 Μαρτίου 2018 — Unión Insular de CC.OO. de Lanzarote κατά Swissport Spain Aviation Services Lanzarote S.L.
   (Υπόθεση C-167/18)2018/C 211/13Γλώσσα διαδικασίας: η ισπανική
      Αιτούν δικαστήριο
   
   Tribunal Superior de Justicia de Canarias
   
      Διάδικοι στην υπόθεση της κύριας δίκης
   
   
      Ενάγουσα και εκκαλούσα: Unión Insular de CC.OO. de Lanzarote
   
      Εναγομένη και εκκαλούσα: Swissport Spain Aviation Services Lanzarote S.L.
   
      Προδικαστικά ερωτήματα
   
   
            1)
         
         
            Έχει εφαρμογή το άρθρο 1, παράγραφος 1, της οδηγίας 2001/23/ΕΚ (
                  1
               ) του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων, οσάκις επιχείρηση παύει να είναι ανάδοχος συμβάσεως για την παροχή υπηρεσιών σε πελάτη λόγω καταγγελίας της συμβάσεως αυτής, στο πλαίσιο της οποίας η δραστηριότητα βασίζεται κυρίως στο εργατικό δυναμικό (καθαριότητα των εγκαταστάσεων), η δε νέα ανάδοχος της συμβάσεως παροχής υπηρεσιών επιχείρηση αναλαμβάνει σημαντικό τμήμα του προσωπικού στο οποίο είχε ανατεθεί η εκτέλεση της υπηρεσίας αυτής, σε περίπτωση που η εν λόγω υποκατάσταση στις συμβάσεις εργασίας επέρχεται κατ’ επιταγήν διατάξεως της συλλογικής συμβάσεως εργασίας του τομέα καθαριότητας;
         
      
            2)
         
         
            Συνάδει με την κοινοτική οδηγία (όπως έχει ερμηνευθεί από το Δικαστήριο) η ερμηνεία του Tribunal Supremo (Ανωτάτου Δικαστηρίου, Ισπανία) το οποίο εκτιμά ότι δεν υφίσταται μεταβίβαση επιχειρήσεων σε περίπτωση μεταβιβάσεως προσωπικού κατ’ επιταγήν συλλογικής συμβάσεως εργασίας, εκ του λόγου ότι ελλείπει η απαίτηση περί εκουσίας μεταβιβάσεως, και, ως εκ τούτου, δεν πρόκειται για περίπτωση εμπίπτουσα στο πεδίο εφαρμογής της οδηγίας;
         
      
            3)
         
         
            Μπορεί να γίνει δεκτό ότι, σύμφωνα με τις διατάξεις της οδηγίας, σε περιπτώσεις επιχειρήσεων παροχής υπηρεσιών, οσάκις η συλλογική σύμβαση εργασίας του οικείου τομέα επιβάλλει την υποχρέωση υποκαταστάσεως στις συμβάσεις εργασίας, πρόκειται για μεταβίβαση προσωπικού και, ως εκ τούτου, για μεταβίβαση επιχειρήσεων υπό την έννοια της εν λόγω οδηγίας;
         
      
            4)
         
         
            Συνάδει με το άρθρο 3 της οδηγίας το άρθρο 14 της συλλογικής συμβάσεως εργασίας για τα επαγγέλματα καθαρισμού κτιρίων και εγκαταστάσεων της επαρχίας Las Palmas 2012/2014 το οποίο ορίζει ότι, σε περιπτώσεις υποκαταστάσεως στις συμβάσεις εργασίας σύμφωνα με τη συλλογική σύμβαση εργασίας, οι μεταβιβαζόμενοι εργαζόμενοι δεν διατηρούν τα δικαιώματα και τις υποχρεώσεις που είχαν στη μεταβιβάζουσα επιχείρηση ούτε τους όρους εργασίας που είχαν συνομολογηθεί με συλλογική σύμβαση εργασίας;
         
      (
         1
      )	ΕΕ 2001 L 82, σ. 16